
21 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2539 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Χορήγηση άδειας κολλεγίου στην εταιρεία ΕΡ5ΙΙΟΝ 
ΝΕΤ - ΑΝΩΝΥΜΗ ΕΤΑΙΡΕΙΑ ΠΛΗΡΟΦΟΡΙΚΗΣ, ΕΚ¬ 
ΠΑΙΔΕΥΣΗΣ ΚΑΙ ΠΡΟΪΟΝΤΩΝ ΥΨΗΛΗΣ ΤΕΧΝΟΛΟ¬ 
ΓΙΑΣ με το διακριτικό τίτλο κολλεγίου ΕΡ5ΙΙΟΝ ΝΕΤ 
ΈΟΙΙΕΟΕ. 

2 

Καθιέρωση υπερωριακής εργασίας υπαλλήλων 
της Διεύθυνσης Κοινωφελών Περιουσιών της Γενι¬ 
κής Διεύθυνσης Δημόσιας Περιουσίας και Κοινω¬ 
φελών Περιουσιών του Υπουργείου Οικονομικών. 

3 

Καθορισμός ανωτάτου επιτρεπόμενου ορίου 
αριθμού ημερών μετακίνησης εκτός έδρας, κατ' 
έτος,του Προέδρου και των υπαλλήλων του Λιμε¬ 
νικού Ταμείου Νομού Χανίων (Λ.Τ.Ν. Χανίων). 

4 

Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ», στον Προϊστάμενο της Γε¬ 
νικής Διεύθυνσης Ανάπτυξης και Περιβάλλοντος, 
Στον Προϊστάμενο της Διεύθυνσης Ανάπτυξης 
και Περιβάλλοντος καθώς και σε Προϊσταμένους 
Τμημάτων της Διεύθυνσης Ανάπτυξης και Περι¬ 
βάλλοντος της Μητροπολιτικής Ενότητας Θεσσα¬ 
λονίκης της Περιφέρειας Κεντρικής Μακεδονίας. 

5 

Παροχή εξουσιοδότησης υπογραφής εγγράφων, 
αποφάσεων και άλλων πράξεων του τομέα Τουρι¬ 
σμού της Γενικής Διεύθυνσης Ανάπτυξης και Πε¬ 
ριβάλλοντος «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ 
ΤΟΥΡΙΣΜΟΥ ΚΑΙ ΠΟΛΙΤΙΣΜΟΥ» στον Προϊστάμε¬ 
νο της Γενικής Διεύθυνσης Ανάπτυξης και Περι¬ 
βάλλοντος και στον Προϊστάμενο της Διεύθυνσης 
Τουρισμού (ΠΚΜ) της Περιφέρειας Κεντρικής Μα¬ 
κεδονίας. 


ΑΠΟΦΑΣΕΙΣ 

Αριθμ. 113462 / ΚΙ (1) 

Χορήγηση άδειας κολλεγίου στην εταιρεία 
ΕΡ5ΙΙΟΝ ΝΕΤ - ΑΝΩΝΥΜΗ ΕΤΑΙΡΕΙΑ ΠΛΗΡΟΦΟ¬ 
ΡΙΚΗΣ, ΕΚΠΑΙΔΕΥΣΗΣ ΚΑΙ ΠΡΟΪΟΝΤΩΝ ΥΨΗΛΗΣ 
ΤΕΧΝΟΛΟΓΙΑΣ με το διακριτικό τίτλο κολλεγίου 
ΕΡ5ΙΕΟΝ ΝΕΤ ΈΟΙ_Ι_ΕΘΕ. 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των υποπαραγράφων Θ3 και Θ7 της 
παραγράφου Θ του άρθρου πρώτου του ν. 4093/2012 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 -Επείγοντα Μέτρα Εφαρμογής 
του ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013-2016» (ΦΕΚ 222 Α') 
όπως ισχύουν. 

2. Τις διατάξεις του άρθρου 30 του ν. 4111 /2013 (ΦΕΚ 
18 Α') 

3. Τις διατάξεις του άρθρου 6, παρ., 3 του ν. 4218/2013 
(ΦΕΚ 268/Α). 

4. Τις διατάξεις του άρθρου 11 του ν. 4229/2014 (ΦΕΚ 
8/Α). 

5. Τις διατάξεις του άρθρου 48, παρ. 5, του ν. 4264/2014 
(ΦΕΚ 118/Α/15-5-2014). 

6. Το αριθμ. 70/2015 (ΦΕΚ 114/Α/22-9-2015) π.δ. που 
αφορά στην Ανασύσταση των Υπουργείων Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων. 

7. Το π.δ. 125/2016 (ΦΕΚ 210/Α/5-11-2016) π.δ. που 
αφορά στο διορισμό του Κωνσταντίνου Γαβρόγλου του 
Βασιλείου στη θέση του Υπουργού Παιδείας, Έρευνας 
και Θρησκευμάτων και στον διορισμό του Δημητρίου 

Τεύχος Β'2539/21.07.2017 


Μπαξεβανάκη του Σάλωνα στη θέση του Υφυπουργού 
Παιδείας, Έρευνας και Θρησκευμάτων. 

8. Τη με αρ. 151678/ΙΑ/3-12-2012 (ΦΕΚ 3324 Β') απόφα¬ 
ση «Καθορισμός απαιτούμενων δικαιολογητικών για τη χο¬ 
ρήγηση, την τροποποίηση και την επικαιροποίηση άδειας 
Ιδιωτικού Σχολείου Πρωτοβάθμιας και Δευτεροβάθμιας 
εκπαίδευσης, Κολλεγίου, Φροντιστηρίου και Κέντρου 
Ξένων Γλωσσών, Ιδιωτικού Ινστιτούτου Επαγγελματικής 
Κατάρτισης (Ι.Ι.Ε.Κ), Κέντρου Διά Βίου Μάθησης Επιπέδου 
Ένα και Κέντρου Διά Βίου Μάθησης Επιπέδου Δύο σε φυ¬ 
σικά, νομικά πρόσωπα, ενώσεις προσώπων και ΝΠΔΔ.» 

9. Τη με αρ. 10131 /ΙΑ/18-11-2012 (ΦΕΚ 3057 Β') από¬ 
φαση «Καθορισμός διαδικασίας της υποβολής των προ¬ 
γραμμάτων σπουδών ιδιωτικού σχολείου Πρωτοβάθμιας 
και Δευτεροβάθμιας εκπαίδευσης, Κολλεγίου, ιδιωτι¬ 
κού Ινστιτούτου Επαγγελματικής Κατάρτισης (Ι.Ι.Ε.Κ.), 
Κέντρου Διά Βίου Μάθησης Επιπέδου Ένα και Κέντρου 
Διά Βίου Μάθησης Επιπέδου Δύο.» 

10. Τη με αρ. 34566/ΙΑ/12-3-2013 (ΦΕΚ 756 Β') απόφα¬ 
ση «Τροποποίηση τηςαριθμ. 10135/18-11-2012 υπουρ¬ 
γικής απόφασης «Καθορισμός ποσού παραβολών και 
χρηματικών ποσών για παρόχους ιδιωτικής εκπαίδευσης 
και κατάρτισης κατά την παράγραφο Θ του πρώτου άρ¬ 
θρου του ν. 4093/2012». 

11. Την αριθμ. 201408/Υ1 /25-11 -2016 κοινή απόφαση 
του Πρωθυπουργού και του Υπουργού Παιδείας (ΦΕΚ 
3818/Β/28-11-2016) που αφορά στην «Ανάθεση αρμο¬ 
διοτήτων στον Υφυπουργό Παιδείας, Έρευνας και Θρη¬ 
σκευμάτων, Δημήτριο Μπαξεβανάκη». 

12. Την αριθμ. 93258/ΑΙ/12-6-2015 (ΦΕΚ 1185/Β/ 
19-6-2015) απόφαση του Υπουργού Παιδείας περί« Με¬ 
ταβίβασης δικαιώματος υπογραφής με εντολή Υπουρ¬ 
γού στο Γενικό Γραμματέα Διά Βίου Μάθησης και Νέας 
Γενιάς του Υπουργείου Πολιτισμού, Παιδείας και θρη¬ 
σκευμάτων και στους Προϊσταμένους Δ/σεων και Τμη¬ 
μάτων της ΓΓΔΒΜΝΓ». 

13. Την αριθ. 1 78761 /Γ2/9-11-2015 απόφαση του 
Πρωθυπουργού ( ΦΕΚ 803/τ. Υ.Ο.Δ.Δ. 10-11-2015) 
που αφορά στην αποδοχή παραίτησης του Γενικού 
Γραμματέα Διά Βίου Μάθησης και Νέας Γενιάς και στο 
διορισμό Γενικού Γραμματέα Διά Βίου Μάθησης και 
Νέας Γενιάς, του Υπουργείου Παιδείας, Έρευνας και 
Θρησκευμάτων. 

14. Τη μεαρ. πρωτ. 25/26-5-2015 αίτηση της εταιρείας 
ΕΡ5ΙΕΟΝ ΝΕΤ-ΑΝΩΝΥΜΗ ΕΤΑΙΡΕΙΑ ΠΛΗΡΟΦΟΡΙΚΗΣ, 
ΕΚΠΑΙΔΕΥΣΗΣ ΚΑΙ ΠΡΟΪΟΝΤΩΝ ΥΨΗΛΗΣ ΤΕΧΝΟΛΟΓΙΑΣ 
με τα συνημμένα σε αυτήν δικαιολογητικά, σχετικά με 
τη χορήγηση άδειας Κολλεγίου με το διακριτικό τίτλο 
κολλεγίου ΕΡ5ΙΕΟΝ ΝΕΤ (ΖΟΕΕΕΟΕ. 

15. Τη διατύπωση της σύμφωνης γνώμης του Δ.Σ.του 
Εθνικού Οργανισμού Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π), όπως 
διατυπώθηκε στη με αρ. πρωτ. ΔΑ/54085/16-7-2015 από¬ 
φαση του, της με αρ. 179/15-7-2015 συνεδρίασης αυτού. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Χορηγούμε άδεια Κολλεγίου, στην εταιρεία «ΕΡ5ΙΕΟΝ 
ΝΕΤ - ΑΝΩΝΥΜΗ ΕΤΑΙΡΕΙΑ ΠΛΗΡΟΦΟΡΙΚΗΣ, ΕΚΠΑΙΔΕΥ¬ 


ΣΗΣ ΚΑΙ ΠΡΟΪΟΝΤΩΝ ΥΨΗΛΗΣ ΤΕΧΝΟΛΟΓΙΑΣ», με τον 
διακριτικό τίτλο Κολλεγίου «ΕΡ5ΙΕΟΝ ΝΕΤ (ΖΟΕΕΕΟΕ» και 
έδρα του την Αθήνα και κτιριακή υποδομή του Κολλε¬ 
γίου: 

α) Επί της Λεωφόρου ΑνδρέαΣυγγρού 120, Αθήνα,Τ. Κ. 
11741, δυναμικότητας εκατόν δώδεκα (112) ατόμων και 

β) επί της οδού Πάροδος 17ης Νοέμβρη 87, Ζώνη ΕΜΟ, 
Θεσσαλονίκη, Τ.Κ. 55535, δυναμικότητας εκατόν εβδομή¬ 
ντα τεσσάρων (174) ατόμων, σύμφωνα με τα οριζόμενα 
στην υποπαράγραφο Θ3 της παραγράφου Θ του άρθρου 
πρώτου του ν. 4093/2012 «Έγκριση Μεσοπρόθεσμου 
Πλαισίου Δημοσιονομικής Στρατηγικής 2013-2016 - 
Επείγοντα Μέτρα Εφαρμογής του ν. 4046/2012 και του 
Μεσοπρόθεσμου Πλαισίου Δημοσιονομικής Στρατη¬ 
γικής 2013-2016» (ΦΕΚ 222 Α’) και στο άρθρο 30 του 
ν. 4111/2013 (ΦΕΚ 18 Α'). 

Τα προγράμματα σπουδών και η κτιριολογική υποδο¬ 
μή του Κολλεγίου συμπεριλαμβανομένης της σύμφωνης 
γνώμης του Δ.Σ. του ΕΟΠΠΕΠ, όπως διατυπώθηκε στη 
με αρ. πρωτ. ΔΑ/54085/16-7-2015 απόφασή του, της με 
αρ. 179/15-7-2015 συνεδρίασης αυτού, προσαρτώνται 
στην παρούσα άδεια με απόφαση του Προϊσταμένου της 
αρμόδιας για την αδειοδότησή του υπηρεσίας. 

Η παρούσα άδεια ισχύει από την ημερομηνία δημοσί¬ 
ευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Ιουλίου 2017 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗ! 


Αριθμ. 2/51588/0004 (2) 

Καθιέρωση υπερωριακής εργασίας υπαλλήλων 
της Διεύθυνσης Κοινωφελών Περιουσιών της Γε¬ 
νικής Διεύθυνσης Δημόσιας Περιουσίας και Κοι¬ 
νωφελών Περιουσιών του Υπουργείου Οικονο¬ 
μικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 
176/τ.Α/16-12-2015) «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α/22-4-2005). 

3. Το π.δ. 111/2014 « Οργανισμός του Υπουργείου Οι¬ 
κονομικών» (ΦΕΚ 178/τ.Α/29-08-2014). 

4. Τις διατάξεις του άρθρου 1 περ. ε) της αριθμ. 
2/30508/0004/5-05-2015 απόφασης του Υπουργού 
Οικονομικών «Μεταβίβαση αρμοδιοτήτων και εξουσι¬ 
οδότησης υπογραφής «Με εντολή Υπουργού», στους 
Γενικούς Γραμματείς και στον Ειδικό Γραμματέα του 

Υπουργείου Οικονομικών, πλην της Γενικής Γραμματείας 
Δημοσίων Εσόδων, στους Προϊσταμένους των υπαγό¬ 
μενων σε αυτούς οργανικών μονάδων καθώς και στους 
Προϊσταμένους των οργανικών μονάδων που υπάγονται 
απευθείας στον Υπουργό Οικονομικών » (ΦΕΚ 785/τ.Β7 
5-05-2015), όπως ισχύει. 

5. Την αριθμ. πρωτ. 2/31029/ΔΕΠ/6-05-2016 εγκύκλιο 
της Διεύθυνσης Εισοδηματικής Πολιτικής. 

6. Το αριθμ. πρωτ. Δ.Κ.Π. 0007696 ΕΞ 2017/17-05-2017 
έγγραφο της Διεύθυνσης Κοινωφελών Περιουσιών της 
Γενικής Διεύθυνσης Δημόσιας Περιουσίας και Κοινωφε¬ 
λών Περιουσιών του Υπουργείου Οικονομικών, με το 
οποίο μας γνωστοποιείται ότι παρίσταται ανάγκη πα¬ 
ροχής εργασίας στους υπαλλήλους της ανωτέρω Διεύ¬ 
θυνσης, πέρα από το κανονικό ωράριο κατά το δεύτερο 
εξάμηνο του έτους 2017, προκειμένου να αντιμετωπι- 
σθούν έκτακτες υπηρεσιακές ανάγκες, δεδομένου ότι 
δεν έχει ολοκληρωθεί η εισαγωγή των στοιχείων στο 
νέο πληροφοριακό σύστημα για τις Ψηφιακές Υπηρεσίες 
Δημόσιας Περιουσίας και Εθνικών Κληροδοτημάτων. 

7. Το αριθμ. πρωτ. 2/38562/0004/30-05-2017 έγγραφο 
της Αυτοτελούς Διεύθυνσης Ανθρώπινου Δυναμικού και 
Οργάνωσης. 

8. Την αριθ. πρωτ. ΔΟΔΑ 4012037 ΕΞ 2017/16-06-2017 
απόφαση δέσμευσης πίστωσης της Διεύθυνσης Οικονομι¬ 
κής Διαχείρισης του Υπουργείου Οικονομικών, που αφορά 
στην υπερωριακή εργασία υπαλλήλων της Διεύθυνσης 
Κοινωφελών Περιουσιών (Αρ. ανάληψης: 46701/2017 
ΑΔΑ: 7ΣΨ7Η-ΚΓΤ). 

9. Το γεγονός ότι από την απόφαση αυτή προκαλείται 
συνολική δαπάνη δέκα τεσσάρων χιλιάδων και πεντακο- 
σίων ευρώ (14.500 €) περίπου, η οποία θα καλυφθεί από 
την εγγεγραμμένη πίστωση Ειδικού Φορέα 23-170 και 
ΚΑΕ 0511 του Υπουργείου Οικονομικών, αποφασίζουμε: 

1. Εγκρίνουμε την καθιέρωση απογευματινής υπερω- 
ριακής εργασίας, για είκοσι (20) υπαλλήλους της Διεύ¬ 
θυνσης Κοινωφελών Περιουσιών της Γενικής Διεύθυνσης 
Δημόσιας Περιουσίας και Κοινωφελών Περιουσιών του 
Υπουργείου Οικονομικών, για το χρονικό διάστη μα από 
τη δημοσίευση της παρούσας σε Φύλλο Εφημερίδας της 
Κυβερνήσεως έως τις 31 -12-2017 και για μέχρι εκατόν 
είκοσι (120) ώρες συνολικά ο καθένας. 

2. Οι ανωτέρω υπάλληλοι δικαιούνται υπερωριακής 
αποζημίωσης, μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. Στην ανωτέρω 
υπερωριακή εργασία, η οποία θα πραγματοποιείται κατά 
τις εργάσιμες ημέρες, μπορούν να μετέχουν και περισ¬ 
σότεροι υπάλληλοι καθώς και αποσπασμένοι εντός του 
ανωτέρω ορίου αριθμού ωρών, που εγκρίνονται με την 
παρούσα απόφαση. 

3. Η κατανομή των ωρών, η συγκρότηση του συνεργεί¬ 
ου και η περιγραφή των συγκεκριμένων εργασιών που 
θα πραγματοποιηθούν θα γίνει με ευθύνη του Προϊστα¬ 
μένου της ανωτέρω Διεύθυνσης. Η σχετική απόφαση 
θα κοινοποιηθεί στο Γραφείο της Γενικής Γραμματέως 
Δημόσιας Περιουσίας και Κοινωφελών Περιουσιών και 
στην Αυτοτελή Διεύθυνση Ανθρωπίνου Δυναμικού και 
Οργάνωσης. 


Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στην Αυτοτε¬ 
λή Διεύθυνση Ανθρωπίνου Δυναμικού και Οργάνωσης 
με ευθύνη του Προϊσταμένου της Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2017 
Με εντολή Υπουργού 

Η Γενική Γραμματέας Δημόσιας Περιουσίας 
και Κοινωφελών Περιουσιών 

ΘΕΟΠΙΣΤΗ ΠΕΡΚΑ 


Αριθμ. 2903.19-16/499 85/2017 (3) 

Καθορισμός ανωτάτου επιτρεπόμενου ορίου 
αριθμού ημερών μετακίνησης εκτός έδρας, κατ' 
έτος,του Προέδρου και των υπαλλήλων του Λι¬ 
μενικού Ταμείου Νομού Χανίων (Λ.Τ.Ν. Χανίων). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) της υποπαραγράφου Δ.9 «Δαπάνες μετακινούμε¬ 
νων εντός και εκτός επικράτειας» της παραγράφου Δ του 
άρθρου 2 του ν. 4336/2015 «Συνταξιοδοτικές διατάξεις- 
Κύρωση του Σχεδίου Σύμβασης Οικονομικής Ενίσχυσης 
από τον Ευρωπαϊκό Μηχανισμό Σταθερότητας και ρυθ¬ 
μίσεις για την υλοποίηση της Συμφωνίας Χρηματοδότη¬ 
σης» (Α' 94), και ειδικότερα το άρθρο 3 παρ. 1 αυτής περί 
ημερών μετακίνησης εκτός έδρας, 

β) του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Α' 112), όπως ισχύει, 

γ) του άρθρου 1 του β.δ. 14 της 19ης Ιανουάριου 1939 
«Περί Κωδικοποιήσεων των περί Λιμενικών Ταμείων κεί¬ 
μενων διατάξεων» (Α' 24), 

δ) του π.δ. 198/1977 «Περί του Οργανισμού του Λιμε¬ 
νικού Ταμείου Χανίων» (Α’65), όπως έχει τροποποιηθεί 
με το π.δ. 178/2007 "Ανακατανομή θέσεων προσωπικού 
του ΛιμενικούΤαμείου Ν. Χανίων" (Α' 217), καθώς και της 
αριθμ. 3677/11 (Β' 2915) απόφασης του Προέδρου του 
Λ. Τ. Ν. Χανίων και της υπ' αριθμ. πρωτ. 8312.64/18/12/ 
11 -05-2012 κοινής υπουργικής απόφασης, περί κατάργη¬ 
σης κενών οργανικών θέσεων ΛιμενικώνΤαμείων (ΑΔΑ: 
Β495Φ-ΠΑ6), 

ε) του άρθρου 2 του ν. 4150/2013 «Ανασυγκρότηση 
του Υπουργείου Ναυτιλίας και Αιγαίου και άλλες διατά¬ 
ξεις» (Α' 102), 

στ) του π.δ. 103/2014 «Οργανισμός Υπουργείου Ναυ¬ 
τιλίας και Αιγαίου» (Α' 170), 

ζ) του άρθρου 5 του π.δ. 70/2015 «(...) Ανασύσταση 
του Υπουργείου Ναυτιλίας και Αιγαίου και μετονομασία 

του σε Υπουργείο Ναυτιλίας και Νησιωτικής Πολιτικής 
(...)»(Α' 114), 

η) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116) και του π.δ. 125/2016 «Διορισμός 
Υπουργών, Αναπληρωτών Υπουργών και Υφυπουργών» 
(Α'210). 

2. Την αριθ. Υ29/8.10.2015 απόφαση Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168). 

3. Την αριθ. 2/74450/ΔΕΠ/24.11.2015 (ΑΔΑ: ΩΨΘΩΗ- 
ΓΑ2) εγκύκλιο του Υπουργείου Οικονομικών με θέμα: 
«Παροχή οδηγιών για την εφαρμογή των διατάξεων της 
υποπαραγράφου Δ9 της παραγράφου Δ του άρθρου 2 
του ν. 4336/2015 (Α' 94) "Δαπάνες μετακινούμενων εντός 
και εκτός επικράτειας"». 

4. Τις αριθ. 309/2016/7-10-2016 και 75/2017/23-02-2017 
αποφάσεις της Λιμενικής Επιτροπής του Λ.Τ.Ν. Χανίων, 
στις οποίες αναφέρονται αναλυτικά και αιτιολογούνται οι 
ανάγκες που επιτάσσουν τον καθορισμό των επιτρεπομέ- 
νων ημερών μετακίνησης κατ’έτος στο ανώτατο προβλε- 
πόμενο όριο, όλου του προσωπικού και του Προέδρου 
του Λ.Τ. Ν. Χανίων. 

5. Την αριθ. πρωτ. 2814.3/33938/10-05-2017 εισήγηση 
του άρθρου 24 του ν. 4270/2014 (ΦΕΚ143/Α') του Γενικού 
Διευθυντού Οικονομικών Υπηρεσιών του Υπουργείου 
Ναυτιλίας και Νησιωτικής Πολιτικής. 

6. Το γεγονός ότι από τις διατάξεις της παρούσας 
προκαλείται συνολική δαπάνη ύψους 51.640,00 ευρώ 
που θα βαρύνει τον εγκεκριμένο προϋπολογισμό του 
Λ.Τ.Ν. Χανίων έτους 2017, στον οποίο, σύμφωνα με τα 
αριθ. 234/27-01-2017 και 677/06-03-2017 έγγραφα Λ.Τ.Ν. 
Χανίων, έχουν προβλεφθεί σχετικές πιστώσεις στους ΚΑ 
0711, 0721, 0715, 0731, 0732, 0741, 0771, 0772, 0775, 
0781, 0782 και 0783, ενώ, όπως βεβαιώνεται στα ως 
άνω έγγραφα, η προκαλούμενη δαπάνη είναι εντός των 
ορίων του ΜΠΔΣ και για τα επόμενα έτη θα είναι πάντα 
εντός των εγκεκριμένων ορίων του εκάστοτε προϋπο¬ 
λογισμού του Λ.Τ.Ν. Χανίων, αποφασίζουμε: 

1 .Τον καθορισμό του ανώτατου κατ’έτος επιτρεπόμε¬ 
νου αριθμού ημερών μετακίνησης εκτός έδρας, εντός 
και εκτός της επικράτειας, του Προέδρου και των υπαλ¬ 
λήλων του Λ.Τ.Ν. Χανίων, για το έτος 2017 και εφεξής, 
ως ακολούθως: 


α) Πρόεδρος Λ.Τ. Ν. Χανίων: Ημέρες εξήντα (60) 
β) Προσωπικό Λ.Τ. Ν. Χανίων: 


Κατη¬ 

γορία 

Σχέση 

Εργασίας 

Κλάδος/Ειδικότητα 

Αριθμός 

προσω¬ 

πικού 

Προτει- 

νόμενες 

ημέρες 

ΠΕ 

Μόνιμοι 

Διοικητικού-Οικονομικού 

3 

60 

ΤΕ 

» 

Διοικητικού-Λογιστικού 

1 

60 

ΔΕ 

» 

Διοικητικού-Λογιστικού 

4 

60 

ΠΕ 

» 

Πολιτικών Μηχανικών 

2 

60 

ΠΕ 

ΙΔΑΧ 

Πολιτικών-Μηχ/κών 

2 

60 

ΠΕ 

» 

Ηλεκ/γων-Μηχ/κών 

1 

60 

ΔΕ 

» 

Εργοδηγών Δομικών Έργων 

1 

60 


2. Στο ως άνω όριο ημερών περιλαμβάνονται οι ημέρες 
μετακίνησης για εκτέλεση υπηρεσίας, συνέδρια, σεμινά¬ 
ρια, ημερίδες κ.τ.λ., ενώ συμψηφίζονται οι εκτός έδρας 
ημέρες που έχουν πραγματοποιηθεί εντός 2017 μέχρι 
τη δημοσίευση της παρούσας. 

3. Από τη δημοσίευση της παρούσας παύει η ισχύς 
της υπ' αριθμ. 2/3200/0022/24-1-2000 απόφασης των 
Υπουργών Οικονομικών και Εμπορικής Ναυτιλίας 
«Καθορισμός ανώτατου ορίου ημερών μετακίνησης 
εκτός έδρας υπαλλήλων Λιμενικού Ταμείου Χανίων» 
(Β' 174/17-02-2000), όπως συμπληρώθηκε με την αριθμ. 
2/73020/0022/24-12-2001 όμοια (ΒΊ 80/19-2-2002). 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Πειραιάς, 6 Ιουλίου 2017 

Οι Υπουργοί 

Αναπληρωτής Υπουργός Ναυτιλίας και 
Οικονομικών Νησιωτικής Πολιτικής 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. οικ. 277723(44 29) (4) 

Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ», στον Προϊστάμενο της Γε¬ 
νικής Διεύθυνσης Ανάπτυξης και Περιβάλλοντος, 
Στον Προϊστάμενο της Διεύθυνσης Ανάπτυξης 
και Περιβάλλοντος καθώς και σε Προϊσταμένους 
Τμημάτων της Διεύθυνσης Ανάπτυξης και Περι¬ 
βάλλοντος της Μητροπολιτικής Ενότητας Θεσσα¬ 
λονίκης της Περιφέρειας Κεντρικής Μακεδονίας. 

Η ΑΝΤΙΠΕΡΙΦΕΡΕΙΑΡΧΗΣ 
ΜΗΤΡΟΠΟΛΙΤΙΚΗΣ ΕΝΟΤΗΤΑΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 160 και 186 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης» 
(ΦΕΚ 87/τ.Α/07.06.2010), όπως τροποποιήθηκε, συμπλη¬ 
ρώθηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/τ.Α/11.04.2012). 

3. Τιςδιατάξειςτουν.3528/2007 «Κύρωσητου Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ» (ΦΕΚ 26/τ.Α/09.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «Εθνικό Τυπογραφείο, Εφημερίςτης Κυβερ¬ 
νήσεως και λοιπές διατάξεις» (ΦΕΚ 131/τ.Α/28.06.2006). 

5. Τις διατάξεις των άρθρων 9 και 18 του ν. 2690/ 
1999 «Κώδικας Διοικητικής Διαδικασίας» (ΦΕΚ 45/τ.Α/ 
09.03.1999) όπως τροποποιήθηκε και ισχύει. 

6. Τις υπ'αριθμ. 81320 και 77909/01.12.2016 αποφάσεις 
του Γενικού Γραμματέα της Αποκεντρωμένης Διοίκησης 

Μακεδονίας - Θράκης (ΦΕΚ4302/τ. Β/30.12.2016), με τις 
οποίες εγκρίθηκε η τροποποίηση του Οργανισμού της 
Περιφέρειας Κεντρικής Μακεδονίας (π.δ. 133/2010, ΦΕΚ 
226/τ.Α/27.12.2010). 

7. Τις διατάξεις των άρθρων 54 και 90 του π.δ. 63/2005 
(ΦΕΚ. 98/τ.Α/22.04.2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

8. Την αριθ. 30158(388)/27.01.2017, απόφαση του Πε¬ 
ριφερειάρχη Κεντρικής Μακεδονίας περί μεταβίβασης 
αρμοδιοτήτων της Γενικής Διεύθυνσης Ανάπτυξης και 
Περιβάλλοντος στους Αντιπεριφερειάρχες της Περιφέ¬ 
ρειας Κεντρικής Μακεδονίας (ΦΕΚ 516/21-2-2017). 

9. Την αριθμ. ΔΟΑ/οικ.26601/10-10-2007 εγκύκλιο 
του Υπουργείου Εσωτερικών και την αρίθμ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

10. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
των υπηρεσιών της Μητροπολιτικής Ενότητας Θεσσαλο¬ 
νίκης και των υπηρεσιών Έδραςτης Γενικής Διεύθυνσης 
Ανάπτυξης και Περιβάλλοντος. 

11. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋπο¬ 
λογισμού, της Περιφέρειας Κεντρικής Μακεδονίας ή της 
Μητροπολιτικής Ενότητας Θεσσαλονίκης, αποφασίζου¬ 
με: 

1) Την παροχή εξουσιοδότησης υπογραφής πράξε¬ 
ων και εγγράφων «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» 
στον Προϊστάμενο της Γενικής Διεύθυνσης Ανάπτυξης 
και Περιβάλλοντος, στον Προϊστάμενο της Διεύθυνσης 
Ανάπτυξης και Περιβάλλοντος καθώς και σε Προϊστα- 
μένουςΤμημάτων της Διεύθυνσης Ανάπτυξης και Περι¬ 
βάλλοντος της Μητροπολιτικής Ενότητας Θεσσαλονίκης 
της Γενικής Διεύθυνσης Ανάπτυξης και Περιβάλλοντος 
ως ακολούθως: 

Α.1) Στον Προϊστάμενο της Γενικής Διεύθυνσης Ανά¬ 
πτυξης και Περιβάλλοντος για: 

1. Την απόφαση συγκρότησης δευτεροβάθμιων συμ¬ 
βουλίων επιθεώρησης θεάτρων και κινηματογράφων. 

2. Την απόφαση συγκρότησης μικτού κλιμακί¬ 
ου σύμφωνα με το άρθρο 11 της αριθμ. ΦΑ/9.2/οικ. 
28425/1245/22-12-2008 κοινής υπουργικής απόφασης 
(ΦΕΚ 2604/Β 1 ). 

3. Την απόφαση συγκρότησης του "Διμελούς οργάνου 
ελέγχου ποιότητας παρεχόμενων υπηρεσιών του άρθρο. 
11 του ν. 3982/2011". 

4. Τις αποφάσεις για το διορισμό των μελών των εκτι- 
μητικών Επιτροπών, την αποδοχή και δημοσίευση των 
εκθέσεων εκτίμησης της επιτροπής σύμφωνα με τις δι¬ 
ατάξεις του κ.ν. 2190/20 όπως ισχύει. 

Α.2) Στον Προϊστάμενο της Διεύθυνσης Ανάπτυξης 
και Περιβάλλοντος Μητροπολιτικής Ενότητας Θεσσα¬ 
λονίκης για: 

Ι.Τα έγγραφα που απαιτούνται για την ολοκλήρωση 
του έργου της μεταφοράς των μαθητών, προς συναρ- 
μόδιες υπηρεσίες της Περιφέρειας και των αντίστοιχων 


Διευθύνσεων Πρωτοβάθμιας και Δευτεροβάθμιας Εκ¬ 
παίδευσης. 

2. Την απόφαση ορισμού Ιατρών στα βαθμολογικά κέ¬ 
ντρα διενέργειας Πανελληνίων Εξετάσεων για μαθητές 
με αναπηρία και ειδικές εκπαιδευτικές ανάγκες. 

3. Την απόφαση συγκρότησης σχολικών εφορειών 
Ανωτέρων Εκκλησιαστικών Σχολών. 

4. Την απόφαση συγκρότησης πρωτοβάθμιων συμ¬ 
βουλίων επιθεώρησης θεάτρων και κινηματογράφων 
πόλεως και υπαίθρου. 

5. Την απόφαση επέκτασηςτηςτήρησης ημερολογίου 
μέτρων ασφαλείας στις οικοδομές και σε πόλεις με πλη¬ 
θυσμό κάτω των 10.000 κατοίκων. 

6. Την απόφαση επέκτασης της δικαιοδοσίας των Επι¬ 
τροπών Ρύθμισης Φορτοεκφορτώσεων Ξηράς (Ε. Ρ.Φ.Ξ) 
μέχρι τα όρια της δικαιοδοσίας της οικείας Επιθεώρησης 
Εργασίας, καθώς και η επέκταση των διατάξεων περί 
φορτοεκφορτωτικών εργασιών σε Δήμους, εν γένει η 
συγκρότηση συμβουλίων και επιτροπών αρμοδιότητας 
Υπουργείου Εργασίας και Κοινωνικής Ασφάλισης. 

7. Την απόφαση έγκρισης πρόσληψης διευθυντή ή 
καθηγητή σε ερασιτεχνική σχολή χορού. 

8. Την έγκριση τροποποίησης καταστατικών Ανωνύ¬ 
μων Εταιρειών με μετοχικό κεφάλαιο άνω των 3.000.000 
ευρώ 

9. Την απόφαση για την παροχή άδειας εγκατάστασης 
στην Μητροπολιτική Ενότητα Θεσσαλονίκης υποκατα¬ 
στήματος ή πρακτορείου αλλοδαπής ΑΕ ή ΕΠΕ και τις 
προβλεπόμενες από την κείμενη νομοθεσία μεταβολές 
και δημοσιεύσεις. 

10. Την εντολή για την άσκηση ελέγχου επί των Α.Ε, 
σύμφωνα με την κείμενη νομοθεσία. 

11. Την έγκριση σύστασης Ανωνύμων Εταιρειών διά 
μετατροπής ή συγχώνευσης επιχειρήσεων άλλης μορ¬ 
φής (ατομικές, Ο.Ε, Ε.Ε, Ε.Π.Ε κ.λπ.). 

12. Την έγκριση συγχώνευσης Ανωνύμων Εταιρειών. 

13. Την έγκριση διάσπασης Ανωνύμων Εταιρειών ή 
μετατροπή τους σε άλλης μορφής εταιρείες. 

14. Τη δημοσίευση εκθέσεων εκτίμησης για την από¬ 
κτηση παγίων περιουσιακών στοιχείων σύμφωνα με το 
άρθρο 10 του κ.ν. 2190/1920 όπως ισχύει. 

15. Την έκδοση εγκριτικών εγγράφων προς το Γ.Ε.ΜΗ., 
για καταχώρηση και δημοσίευση των στοιχείων και απο¬ 
φάσεων των Α. Ε. 

16. Την απόφαση για την περιοδικότητα της διενέρ¬ 
γειας τιμοληψίας που αφορά στη μέση τιμή των υγρών 
καυσίμων και τροφίμων, καθώς και το Δελτίο Τιμών. 

17. Τη χορήγηση άδειας εργασίας σε αλλοδαπούς, που 
έχουν στην κατοχή τους βεβαίωση αναβολής απομά¬ 
κρυνσης του άρθρου 24 του ν. 3386/2005 ή βεβαίωση 
περί μη απομάκρυνσηςγια ανθρωπιστικούς λόγους του 
άρθρου 78Α του ιδίου νόμου 

18. Την απόφαση ανανέωσης των υφισταμένων και σε 
ισχύ αδειών παραγωγών πλανοδίου εμπορίου σύμφωνα 
με την κείμενη νομοθεσία. 

19. Τη θεώρηση, ανανέωση, τροποποίηση, επέκταση, 
ακύρωση και χορήγηση όλων των αδειών άσκησης επαγ¬ 
γέλματος μηχανολογικών και ηλεκτρολογικών ειδικοτή¬ 
των όπως σε μηχανοτεχνίτες, χειριστές μηχανημάτων, 

ηλεκτροσυγκολλητές, ηλεκτρολόγων κάθε τάξης και 
ειδικότητας κ.τ.λ., σύμφωνα με την κείμενη νομοθεσία. 

20. Τη χορήγηση ανανέωση, τροποποίηση και ανάκλη¬ 
ση των αδειών συνεργείων συντήρησης ανελκυστήρων. 

21. Τη χορήγηση επαγγελματικής άδειας γομωτή - πυ¬ 
ροδότη. 

22. Το έγγραφο για τη διακοπή ηλεκτροδότησης 
εγκατάστασης που αδειοδοτείται στα πλαίσια του 
ν. 3982/2011 προς το Διαχειριστή του Δικτύου του συ¬ 
στήματος ηλεκτροδότησης. 

23. Την απόφαση συνέχισης λειτουργίας εγκατάστα¬ 
σης για την οποία έχει εκδοθεί απόφαση παύσης σύμ¬ 
φωνα με το άρθρο 29 παρ.1 του ν. 3982/2011. 

24. Την απόφαση για την μείωση των αποστάσεων 
ασφαλείας σύμφωνα με την κείμενη νομοθεσία περί 
«Κανονισμοί για παραγωγή, αποθήκευση και διάθεση 
σε κατανάλωση εκρηκτικών υλών». 

25. Τη χορήγηση ειδικών αδειών εργοστασίων κατα¬ 
σκευής και επισκευής ατμολεβητών. 

26. Τις αποφάσεις για την επιβολή κυρώσεων για την επε¬ 
ξεργασία ιατρικών αποβλήτων εντός ή εκτός υγειονομικών 
μονάδων της Μητροπολιτικής Ενότητας Θεσσαλονίκης. 

27. Την πράξη παράτασης ισχύος ΑΕΠΟ Β κατηγορίας, 
σύμφωνα με την κείμενη νομοθεσία. 

28. Τιςπροβλεπόμενες αποφάσεις χορήγησης βεβαίωσης 
απαλλαγής από Έγκριση ΠεριβαλλοντικώνΌρων (Α.Ε.Π.Ο) 
εντός της Μητροπολιτικής Ενότητας Θεσσαλονίκης. 

29. Τις περιβαλλοντικές δεσμεύσεις ΠΠΔ για έργα και 
δραστηριότητες κατηγορίας Β' εντός της Μητροπολιτι- 
κής Ενότητας Θεσσαλονίκης που δεν προβλέπεται η χο¬ 
ρήγηση άδειας λειτουργίας από την κείμενη νομοθεσία. 

30. Τις αποφάσεις Έγκρισης Περιβαλλοντικών Όρων 
(Α.Ε.Π.Ο.) για έργα και δραστηριότητες κατηγορίας Β 1 
εντός της Μητροπολιτικής Ενότητας Θεσσαλονίκης. 

31. Τις αποφάσεις για την επιβολή κυρώσεων για εφε¬ 
δρικά ηλεκτροπαραγωγό ζεύγη και γεωθερμία σύμφωνα 
με την κείμενη νομοθεσία. 

32. Τις αποφάσεις για την επιβολή κυρώσεων σε δι¬ 
υλιστήρια και σε εταιρίες εμπορίας με εγκαταστάσεις 
αποθήκευσης και διακίνησης υγρών καυσίμων, υγραερί¬ 
ων, λιπαντικών και ασφάλτου, στις μονάδες εμφιάλωσης 
υγραερίου και στους πωλητές πετρελαίου θέρμανσης. 

33. Τις αποφάσεις για την επιβολή κυρώσεων λόγω 
παράβασης του ν. 3982/2011. 

34. Την έγκριση παραγωγής εκρηκτικών υλών και την 
απόφαση για την επιβολή προστίμων σε βάρος οποιοσ¬ 
δήποτε παράγει, κατέχει ή διαθέτει στην αγορά εκρηκτι¬ 
κά τα οποία δεν πληρούν τις νόμιμες απαιτήσεις. 

35. Την έγκριση ατελούς εισαγωγής μηχανημάτων, που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
μεταλλείων. 

36. Τη χορήγηση αδειών πωλητών πετρελαίου θέρμαν¬ 
σης, άδειας διανομής εμφιαλωμένου υγραερίου, άδειας 
εμφιάλωσης υγραερίων κ.λπ. κατά τις κείμενες διατάξεις 
του «Κανονισμού Αδειών». 

37. Την απόφαση που αφορά στην εξαίρεση απαλλα¬ 
γής υποχρέωσης άδειας εγκατάστασης και λειτουργίας, 
σύμφωνα με τις κείμενες διατάξεις. 


38. Τη χορήγηση αδειών εγκατάστασης και λειτουργί¬ 
ας εφεδρικών σταθμών ηλεκτροπαραγωγής σε ιδιώτες. 

39. Τη χορήγηση αδειών εγκατάστασης για ίδια χρήση 
ενεργειακών συστημάτων θέρμανσης ή ψύξης χώρων, 
μέσω της εκμετάλλευσης της θερμότητας των γεωλο¬ 
γικών σχηματισμών και των νερών επιφανειακών και 
υπογείων, που δεν χαρακτηρίζονται γεωθερμικό υλικό 
σύμφωνα με τις διατάξεις του ν. 3175/2003 (ΦΕΚ 207Α'). 

40. Την απόφαση εκτίμησης της αξίας μηχανημάτων 
για τον προσδιορισμό της φορολογητέας αξίας τους για 
επιχειρήσεις. 

41. Την απόφαση συγκρότησης επιτροπής σύμφω¬ 
να με τις διατάξεις της κοινής υπουργικής απόφασης 
Φ. 15/1589/104/30.01.2006 (ΦΕΚ 90/Β/2006) - Λήψη μέ¬ 
τρων πυροπροστασίας στις βιομηχανικές, βιοτεχνικές 
εγκαταστάσεις, επαγγελματικά εργαστήρια, αποθήκες, 
μηχανολογικές εγκαταστάσεις παροχής υπηρεσιών που 
υπάγονται στις διατάξεις του ν. 3325/2005 (ΦΕΚ 68 Α'). 

42. Τ ις αποφάσεις για το χαρακτηρισμό των λατομικών 
επιχειρήσεων αδρανών υλικών. 

43. Τους χρηματικούς καταλόγους καιτις καταστάσεις 
βεβαίωσης προστίμων. 

44. Την έκδοση αδειών έναρξης δραστηριότητας/ 
άσκησης επαγγέλματος, παροχής υπηρεσιών αρμοδιό¬ 
τητας Διεύθυνσης, που δεν εμπίπτουν στο πεδίο εφαρ¬ 
μογής της οδηγίας 2006/123/Ε. Κ, όπως ενσωματώθηκε 
στο εθνικό δίκαιο με το ν. 3844/2010, όπου προβλέπεται 
και εφόσον δεν ανατίθενται με διάταξη νόμου σε άλλο 
διοικητικό/υπηρεσιακό/συλλογικό όργανο. 

45. Την έκδοση απόφασης άδειας εγκατάστασης, 
λειτουργίας, επέκτασης, τροποποίησης, ανάκλησης, 
παύσης λειτουργίας των βιομηχανικών και βιοτεχνικών 
εγκαταστάσεων και αποθηκών, επαγγελματικών εργα¬ 
στηρίων δραστηριοτήτων και έργων, κατ’ εφαρμογή 
της κείμενης νομοθεσίας. Στις παραπάνω εγκαταστά¬ 
σεις συμπεριλαμβάνονται και οι βιομηχανίες πετρελαι¬ 
οειδών, αποθήκευσης και διακίνησης υγρών καυσίμων, 
υγραερίων, λιπαντικών και ασφάλτου, οι εγκαταστάσεις 
αναγέννησης ορυκτελαίων, εμφιαλώσεως υγραερίων, οι 
εγκαταστάσεις ερευνών και εκμετάλλευσης υδρογοναν¬ 
θράκων, αποθήκευσης, διακίνησης και διανομής φυσι¬ 
κού αερίου πλην αυτών που εμπίπτουν στις διατάξεις 
της οδηγίας 5Ε\/Ε50. 

Α.3) Στον Προϊστάμενο του Τμήματος Χορήγησης 
Αδειών Βιομηχανίας, Ενέργειας, Φυσικών Πόρων και 
Επαγγελμάτων της Διεύθυνσης Ανάπτυξης και Περι¬ 
βάλλοντος Μητροπολιτικής Ενότητας Θεσσαλονίκης για: 

Ι.Την έγκριση ατελούς εισαγωγής μηχανημάτων που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
λατομείων της Μητροπολιτικής Ενότητας Θεσσαλονίκης. 

2. Την εκτίμηση της αξίας μηχανημάτων προορισμό 
της φορολογητέας αξίας τους για τις επιχειρήσεις της 
Μητροπολιτικής Ενότητας Θεσσαλονίκης. 

Α.4) Στον Προϊστάμενο του Τμήματος Εμπορίου της 
Διεύθυνσης Ανάπτυξης και Περιβάλλοντος Μητροπολι- 
τικής Ενότητας Θεσσαλονίκης για: 

1. Τη θεώρηση των μπλοκ παρεχόμενων υπηρεσιών 
από σωματεία εμπορικού χαρακτήρα. 

2. Τη θεώρηση των προβλεπόμενων τηρουμένων βι¬ 
βλίων των επιχειρήσεων, όπως αυτά προβλέπονται από 
τους κανόνες ΔΙ.Ε.Π.Π.Υ. 

3. Τη θεώρηση του κανονικού της τιμής των τιμολογί¬ 
ων των υγρών καυσίμων και τροφίμων για προμήθειες 
του Δημοσίου, Νοσηλευτικών Ιδρυμάτων, ΝΠΔΔ κ.λπ. 
της Μητροπολιτικής Ενότητας Θεσσαλονίκης. 

Α.5) Στον Προϊστάμενο τουΤμήματος Ανωνύμων Εται¬ 
ρειών της Διεύθυνσης Ανάπτυξης και Περιβάλλοντος 
Μητροπολιτικής Ενότητας Θεσσαλονίκης για: 

1 .Τα εγκριτικά έγγραφα για την νομιμότητα των στοι¬ 
χείων και των αποφάσεων των Α. Ε. 

2. Την ανάκληση στοιχείων και δεδομένων από το 
μητρώο Α.Ε. και τη διαβίβαση τους στο Γ.Ε.ΜΗ., για την 
έκδοση πιστοποιητικών Α.Ε., την εκτέλεση εισαγγελικών 
παραγγελιών, τη χορήγηση αντιγράφων πρακτικών Γενι¬ 
κών Συνελεύσεων σε έχοντες έννομο συμφέρον και τη 
χορήγηση βεβαιώσεων σε μετόχους και μέλη Δ.Σ.Α.Ε. 

Α.6) Στον Προϊστάμενο του Τμήματος Απασχόλησης 
και Υποστήριξης της Εκπαίδευσης της Διεύθυνσης Ανά¬ 
πτυξης και Περιβάλλοντος Μητροπολιτικής Ενότητας 
Θεσσαλονίκης για: 

1 .Την απόφαση για έγκριση της εγκατάστασης, μετα¬ 
φοράς ή επισκευής οποιοσδήποτε κατηγορίας τηλεφω¬ 
νικών συνδέσεων για τις περιφερειακές υπηρεσίες του 
Υπουργείου Παιδείας, Έρευνας και Θρησκευμάτων εντός 
της Μητροπολιτικής Ενότητας Θεσσαλονίκης. 

2. Την αλληλογραφία με τον ΟΑΕΔ, που αφορά στην 
επιβολή προστίμων σε εργοδότες για μη έγκαιρη αναγ¬ 
γελία πρόσληψης εργαζομένου. 

Α.7) Στον Προϊστάμενο τουΤμήματος Περιβάλλοντος 
και Υδροοικονομίας της Διεύθυνσης Ανάπτυξης και Περι¬ 
βάλλοντος Μητροπολιτικής Ενότητας Θεσσαλονίκης για: 

Ι.Την έγκριση εργασιών αποξήλωσης αμιάντου. 

2. Την εισήγηση προς τις αρμόδιες Υπηρεσίες για χο¬ 
ρήγηση αδειών χρήσης νερού και εκτέλεσης έργων αξι¬ 
οποίησης υδατικών πόρων εντός της Μητροπολιτικής 
Ενότητας Θεσσαλονίκης. 

3. Τις γνωμοδοτήσεις του Τμήματος σε θέματα αρμο¬ 
διότητας του. 

2) Τελικές διατάξεις 

α) Τα αναφερόμενα στην παρούσα απόφαση στην πα¬ 
ροχή εξουσιοδότησης υπογραφής «ΜΕ ΕΝΤΟΛΗ ΑΝΤΙΠΕ- 
ΡΙΦΕΡΕΙ ΑΡΧΗ» στον Προϊστάμενο της Γενικής Διεύθυν¬ 
σης Ανάπτυξης και Περιβάλλοντος, στον Προϊστάμενο 
της Διεύθυνσης Ανάπτυξης και Περιβάλλοντος καθώς 
και στους Προϊσταμένους των Τμημάτων της Διεύθυν¬ 
σης Ανάπτυξης και Περιβάλλοντος της Μητροπολιτικής 
Ενότητας Θεσσαλονίκης ισχύει σε κάθε περίπτωση έλλει¬ 
ψης, απουσίας ή κωλύματος τους και για τους νόμιμους 
αναπληρωτές τους. Σε περίπτωση έλλειψης, απουσίας ή 
κωλύματος και των νόμιμων αναπληρωτών τους, η παρο¬ 
χή εξουσιοδότησης υπογραφής επέρχεται στα ιεραρχικά 
ανώτερα αυτών υπηρεσιακά / διοικητικά όργανα. 

β) Οι εξουσιοδοτούμενοι, με την παρούσα απόφαση, 
να υπογράφουν «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» 
υποχρεούνται να ενημερώνουν τα ανώτερα αυτών υπη¬ 
ρεσιακά ή διοικητικά όργανα για κάθε σοβαρό θέμα και 
δύναται να προσκομίζουν σε αυτά για υπογραφή σχε¬ 


τικές αποφάσεις, πράξεις ή έγγραφα, που αφορούν τα 
θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη 6 Ιουλίου 2017 
Η Αντιπεριφερειάρχης 
ΠΑΡΑΣΚΕΥΗ ΠΑΤΟΥΛΙΔΟΥ 


Αριθμ.οικ. 277726(443 0) (5) 

Παροχή εξουσιοδότησης υπογραφής εγγράφων, 
αποφάσεων και άλλων πράξεων του τομέα Του¬ 
ρισμού της Γενικής Διεύθυνσης Ανάπτυξης και 
Περιβάλλοντος «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡ- 
ΧΗ ΤΟΥΡΙΣΜΟΥ ΚΑΙ ΠΟΛΙΤΙΣΜΟΥ» στον Προϊ¬ 
στάμενο της Γενικής Διεύθυνσης Ανάπτυξης και 
Περιβάλλοντος και στον Προϊστάμενο της Διεύ¬ 
θυνσης Τουρισμού (ΠΚΜ) της Περιφέρειας Κε¬ 
ντρικής Μακεδονίας. 

Ο ΑΝΤΙΠΕΡΙΦΕΡΕΙΑΡΧΗΣ ΤΟΥΡΙΣΜΟΥ 
ΚΑΙ ΠΟΛΙΤΙΣΜΟΥ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις των άρθρων 160 και 186 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης» 
(ΦΕΚ 87/τ.Α/07.06.2010), όπως τροποποιήθηκε, συμπλη¬ 
ρώθηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/τ.Α/11.04.2012). 

3. Τις διατάξεις του ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ» (ΦΕΚ 26/τ.Α/09.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «ΕθνικόΤυπογραφείο, Εφημερίςτης Κυβερ¬ 
νήσεως και λοιπές διατάξεις» (ΦΕΚ 131/τ.Α/28.06.2006). 

5. Τις διατάξεις των άρθρων 9 και 18 του ν. 2690/1999 
«Κώδικας Διοικητικής Διαδικασίας» (ΦΕΚ 45/τ.Α/ 
09.03.1999) όπως τροποποιήθηκε και ισχύει. 

6. Τις υπ'αριθμ. 81320 και 77909/01.12.2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ 4302/τ. Β730.12.2016), με τις 
οποίες εγκρίθηκε η τροποποίηση του Οργανισμού της 
Περιφέρειας Κεντρικής Μακεδονίας (π.δ. 133/2010, ΦΕΚ 
226/τ.Α'/27.12.2010) 

7. Τις διατάξεις των άρθρων 54 και 90 του π.δ. 63/2005 
(ΦΕΚ 98/τ.Α722.04.2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

8. Την υπ'αριθμ. Γ.Π.Κ.Μ./οικ 1827/08.06.2016 απόφα¬ 
ση του Περιφερειάρχη Κεντρικής Μακεδονίας περί ορι¬ 
σμού Αντιπεριφερειαρχών και ανάθεσης τομέων ευθύ¬ 
νης σε όλους τους Αντιπεριφερειάρχες της Περιφέρειας 
Κεντρικής Μακεδονίας (ΦΕΚ 321 /τ.ΥΟΔΔ/21.06.2016). 

9. Την υπ’αριθμ. οικ. 30158 (388) απόφαση του Πε¬ 
ριφερειάρχη Κεντρικής Μακεδονίας περί μεταβίβασης 
αρμοδιοτήτων της Γενικής Διεύθυνσης Ανάπτυξης και 
Περιβάλλοντος στους Αντιπεριφερειάρχες της Περιφέ¬ 
ρειας Κεντρικής Μακεδονίας (ΦΕΚ 516/τ.Β'/21 -02-2017). 

10. Την υπ’αριθ 30168(389)/27.01.2017 απόφαση του 
Περιφερειάρχη Κεντρικής Μακεδονίας περί μεταβίβασης 
αρμοδιοτήτων της Γενικής Διεύθυνσης Δημόσιας Υγείας 
και Κοινωνικής Μέριμνας στους Αντιπεριφερειάρχες της 
Περιφέρειας Κεντρικής Μακεδονίας και παροχής εξουσι¬ 
οδότησης υπογραφής εγγράφων, αποφάσεων και άλλων 
πράξεων «ΜΕ ΕΝΤΟΑΗ ΠΕΡΙΦΕΡΕΙΑΡΧΗ», στον Προϊστά¬ 
μενο της Γενικής Διεύθυνσης Δημόσιας Υγείας και Κοινω¬ 
νικής Μέριμναςτης Περιφέρειας Κεντρικής Μακεδονίας 
(ΦΕΚ 229/τ.Β./01.02.2017), όπως τροποποιήθηκε με την 
υπ'αριθμ. 243015(3916)/16.06.2017 όμοια απόφαση του 
(ΦΕΚ 2172/τ.Β'/26.06.2017). 

11. Την αριθμ. ΔΟΑ/οικ.26601/10.10.2007 εγκύκλιο 
του Υπουργείου Εσωτερικών και την αριθμ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης περί μείω¬ 
σης υπογραφών στις διοικητικές πράξεις και στα διοικητικά 
έγγραφα. 

12. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
της Γενικής Διεύθυνσης Ανάπτυξης και Περιβάλλοντος 
και της Γενικής Διεύθυνσης Δημόσιας Υγείας και Κοινω¬ 
νικής Μέριμνας. 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού της Περιφέρειας Κεντρικής Μακεδονίας, απο¬ 
φασίζουμε: 

Α) Την παροχή εξουσιοδότησης υπογραφής, «ΜΕ 
ΕΝΤΟΛΗ ΑΝΤΙ ΠΕΡΙΦΕΡΕΙ ΑΡΧΗ ΤΟΥΡΙΣΜΟΥ ΚΑΙ ΠΟΛΙ¬ 
ΤΙΣΜΟΥ», πράξεων και εγγράφων αρμοδιότητας του 
τομέα Τουρισμού της Γενικής Διεύθυνσης Ανάπτυξης 
και Περιβάλλοντος της Περιφέρειας Κεντρικής Μακε¬ 
δονίας ως εξής: 

Α1.) Στον Προϊστάμενο της Γενικής Διεύθυνσης Ανά¬ 
πτυξης και Περιβάλλοντος της Περιφέρειας Κεντρικής 
Μακεδονίας για: 

1. Τη διαβίβαση του προγράμματος τουριστικής προ¬ 
βολής στον Ε.Ο.Τ προς έγκριση των δράσεων του καθώς 
και τα έγγραφα προς τον ΕΟΤ που αφορούν στην παρα¬ 
γωγή όλων του ηλεκτρονικού και έντυπου τουριστικού 
υλικού (χάρτες, αφίσες, τσάντες, κ.λπ.) και της μακέτας 
για την κατασκευή περιπτέρου, όταν αυτό βρίσκεται 
εκτός του χώρου του Ε.Ο.Τ. 


Α2.) Στον Προϊστάμενο της Διεύθυνσης Τουρισμού 
(ΠΚΜ) της Γενικής Διεύθυνσης Ανάπτυξης και Περιβάλ¬ 
λοντος της Περιφέρειας Κεντρικής Μακεδονίας για: 

Ι.Τα έγγραφα προς το Τμήμα Προμηθειών της Διεύ¬ 
θυνσης Οικονομικού που αφορούν στη διενέργεια δια- 
γωνιστικής διαδικασίας για τις δράσεις του προγράμμα¬ 
τος τουριστικής προβολής. 

2. Την εισήγηση για την έκδοση απόφασης συγκρότησης 
επιτροπών παρακολούθησης των όρων και παραλαβής 
των παραδοτέων των συμβάσεων (υπηρεσίες και υλικό). 

Β) Την παροχή εξουσιοδότησης υπογραφής, «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ ΤΟΥΡΙΣΜΟΥ ΚΑΙ ΠΟΛΙΤΙΣΜΟΥ», πρά¬ 
ξεων και εγγράφων αρμοδιότητας του τομέα Πολιτισμού 
της Γενικής Διεύθυνσης Δημόσιας Υγείας και Κοινωνικής 
Μέριμνας της Περιφέρειας Κεντρικής Μακεδονίας ως εξής: 

Β.1) Στον Προϊστάμενο της Γενικής Διεύθυνσης Δημό¬ 
σιας Υγείας και Κοινωνικής Μέριμνας της Περιφέρειας 
Κεντρικής Μακεδονίας για: 

Ι.Την υλοποίηση πολιτιστικών προγραμμάτων και 
εκδηλώσεων υπερτοπικής σημασίας. 

2. Τη συμμετοχή σε προγράμματα πολιτιστικών και 
αθλητικών φορέων της Περιφέρειας και των Δήμων, την 
υλοποίηση αθλητικών προγραμμάτων σε συνεργασία με 
το αρμόδιο Υπουργείο και τη Γενική Γραμματεία Αθλητι¬ 
σμού, αθλητικούς συλλόγους, Δήμους καθώς και άλλους 
φορείς Δημοσίου ή Ιδιωτικού Δικαίου. 

Γ) Τελικές διατάξεις 

1) Τα αναφερόμενα στην παρούσα απόφαση στην 
παροχή εξουσιοδότησης υπογραφής «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ ΤΟΥΡΙΣΜΟΥ ΚΑΙ ΠΟΛΙΤΙΣΜΟΥ» 
στον Προϊστάμενο της Γενικής Διεύθυνσης Ανάπτυξης 
και Περιβάλλοντος, Στον Προϊστάμενο της Γενικής Διεύ¬ 
θυνσης Δημόσιας Υγείας και Κοινωνικής Μέριμνας και 
στον Προϊστάμενο της Διεύθυνσης Τουρισμού (ΠΚΜ) 
της Περιφέρειας Κεντρικής Μακεδονίας ισχύει σε κάθε 
περίπτωση έλλειψης, απουσίας ή κωλύματος τους και 
για τους νόμιμους αναπληρωτές τους. 

2) Οι εξουσιοδοτούμενοι, με την παρούσα απόφαση, 
να υπογράφουν «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ 
ΤΟΥΡΙΣΜΟΥ ΚΑΙ ΠΟΛΙΤΙΣΜΟΥ» υποχρεούνται να ενη¬ 
μερώνουν τα ανώτερα αυτών υπηρεσιακά ή διοικητικά 
όργανα για κάθε σοβαρό θέμα και δύναται να προσκομί¬ 
ζουν σε αυτά για υπογραφή σχετικές αποφάσεις, πράξεις 
ή έγγραφα, που αφορούν τα θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη 6 Ιουλίου 2017 
Ο Αντιπεριφερειάρχης 
ΑΛΕΞΑΝΔΡΟΣ ΘΑΝΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.θ1(4>6ί.αΓ 











